Document ID: /roh_data/filtered/fineweb-2-filterrobots_roh.jsonl.gz/9380

Il nov traject maina al sid dal restaurant «Strelapass» sur il Strelaberg, l'alp Strela e tras il Rüti- e Chämpfenwald fin al territori «Horlauben» a Tavau Vitg. Ultra da quai survegnan las sendas da viandar che sa chattan en il medem territori, in nov trassé.
Vias separadas per ciclists e viandants
En quest territori exista gia uss in traject per ir aval cun velos da muntogna ch'è per gronda part privlus e nunattractiv pervia da sia stippezza e pervia da la cuvrida. Pervia da quai tschernan ciclistas e ciclists da velo da muntogna rutas alternativas per ir aval e passan uschia tras pastgiras e prads sitgs impurtants.
Ultra da quai mainan in pèr da quests trails rasants tras il guaud u sur vias e sendas da viandar. Cun il traject da velo da muntogna planisà po d'ina vart l'utilisaziun tras ciclistas e ciclists e pedunas e peduns vegnir separada e da l'autra vart po la natira vegnir protegida meglier. Plinavant ha la regenza refusà in recurs da planisaziun en chaussa.
RR novitads 11:00